b'\n_START_ARTICLE_\nSiikaj\xc3\xa4rvi\n_START_SECTION_\nJ\xc3\xa4rvet ja lammet\n_START_PARAGRAPH_\nKaupunginosan koillisrajana on pitk\xc3\xa4 ja kapea Nuuksion Pitk\xc3\xa4j\xc3\xa4rvi, jonka vastaranta kuuluu Nuuksion kaupunginosaan. J\xc3\xa4rvi jakautuu kahteen osaan keskivaiheillaan olevan kapeahkon Poutlaxsundetin (suom. Poutlahdensalmi) kohdalla. Salmi sijaitsee Poutlahden ja Solvallan v\xc3\xa4liss\xc3\xa4._NEWLINE_Iso Romlampi, Kolmuslampi, V\xc3\xa4h\xc3\xa4 Romlampi sijaitsevat Siikaj\xc3\xa4rven rantaviivan pohjoispuolella. Ahvilampi, Oralampi ja Paskalampi sijaitsevat Siikaj\xc3\xa4rven ja Nuuksion Pitk\xc3\xa4j\xc3\xa4rven v\xc3\xa4limaastossa, ja n\xc3\xa4iden etel\xc3\xa4puolella sijaitsee isoista j\xc3\xa4rvist\xc3\xa4 ainoa kokonaan kaupunginosan sis\xc3\xa4ll\xc3\xa4 oleva j\xc3\xa4rvi, Sahaj\xc3\xa4rvi. Hein\xc3\xa4slampi sijaitsee samannimisen asuinalueen ja Siikaj\xc3\xa4rven v\xc3\xa4liss\xc3\xa4, j\xc3\xa4rven kaakkoispuolella._NEWLINE_Siikaj\xc3\xa4rven kaupunginosan lounaiskolkassa, Kolmirannan alueella, sijaitsevat Kivilampi, Pitk\xc3\xa4nen ja Vuohilampi.'